// Møtedato: 18.06.2020

// Tilstede: Kåre Eriksen (FFO), Tore Baksås (Skien kommune), Roy Sæther (Larvik kommune), vara Anne Beate Stokken (SAFO), vara Heidi Skare Kristiansen (FFO), Beatrice Lüttichau (HMS), Torgeir Stuestøl (HMS) Torunn Didriksen (HMS)

// Forfall: Ragnar Grøsfjeld (FFO), Leif Svae (SAFO), Olav Haugerud (SAFO)

// Referent: Torunn Didriksen

// Kopi til: Arkiv

Referat fra møte 18.juni i Brukerutvalget for NAV Hjelpemiddelsentral Vestfold og Telemark

Første møte i det nye brukerutvalget. Se oversikten nedenfor over faste medlemmer og vara. Endringer vil komme. Det mangler representanter fra sykehuset i Skien og Tønsberg samt vara for kommunerepresentantene oppnevnt via KS.

Oversikt medlemmer:

FFO Kåre Eriksen kaar-er@online.no

FFO Ragnar Grøsfjeld rgroesfj@online.no

FFO Heidi Skare Kristiansen – vara heik4@online.no

FFO Rita Slåbakk – vara rita.slaabakk@gmail.com

SAFO Olav Haugerud (SAFO) Olav.Haug@hotmail.com

SAFO Leif Helge Svae (SAFO) leif.svae@lars.no

SAFO Gro B. Rohde – vara borresen.gro.rohde@lf-nett.no

SAFO Anne Beate Stokken – vara lillebeate@hotmail.com

KS Tore Baksaas (Skien kommune) tore.baksaas@skien.kommune.no

KS Roy Sæther (Larvik kommune) roy.sather@larvik.kommune.no

HMS Beatrice Luttichau (HMS) Beatrice.Luttichau@nav.no

HMS Torunn Didriksen (HMS) torunn.didriksen@nav.no

HMS Torgeir Stuestøl (HMS) Torgeir.Stuestol@nav.no

Sak 1/20 Bli litt kjent

Vi hadde en presentasjonsrunde og ble litt kjent med hverandre.

Sak 2/20 Gjennomgang av mandatet

Vi gikk igjennom hele forslaget til mandat. Det er kommet inn tre endringsforslag fra SAFO:

1. I de to tidligere utvalgene i henholdsvis brukerutvalget ved hjelpemiddelsentralen i Telemark og i Vestfold hadde SAFO til sammen 5 medlemmer. Vi ønsker derfor å foreslå at SAFO får 3 medlemmer i det nye utvalget.
2. SAFO TVB ønsker også at utvalget skal ha mulighet til å ta opp saker i utvalget som kommer via organisasjonene og få en tilbakemelding på disse sakene. Derfor ønsker vi at det tilføres et nytt kulepunkt under mandatets punkt nr 3: Utvalget må få systematisk tilbakemeldinger på egne innspill.
3. SAFO TVB ser at 3 møter pr år kan være noe lite for et brukerutvalg, så vi vil også anbefale 4 møter pr år.

Det ble besluttet av møtedeltakerne at antall medlemmer opprettholdes som foreslått i mandatet. Det er lettere å få til en god dialog i møtene når det ikke er så mange deltakere. Antall deltakere kan gjerne drøftes på nytt når det får godt en stund.

Det er litt usikkert hva som menes med systematisk tilbakemelding. Er det tilstrekkelig med referat og at dette sendes SAFO TVB og ikke bare til medlemmene i utvalget? Torunn forhører seg med SAFO.

Det er mye som skjer lokalt om dagen. Vi besluttet å gjennomføre fire møter i året.

Torunn justerer mandatet. Referat skal sendes alle utvalgets medlemmer, men også hovedorganisasjonene.

Sak 3/20 Status i forhold til tjenesteleveranser

Siden midten av mars: Lager og Teknikk har vært delt inn i lag – halvparten på hjemmekontor og halvparten på jobb. Nå er alle tilbake. Andre ansatte har i all hovedsak vært på hjemmekontor. Har gradvis begynte å åpne opp igjen. Vi tar nå imot brukerkonsultasjoner på huset og reiser også ut på oppdrag. Nasjonale smittevernregler følges.

Nedstengningen har gitt oss noen overraskende positive erfaringer. Tidligere investeringer i mobilitets PCer og telefoner har sikret at ansatte kan jobbe fra hjemmekontor. Det var et lite fall i antall saker inn fra midten til slutten av mars. I ettertid som normalt eller mer. Produksjonen har gått mer eller mindre som normalt og vi har fått bedre kontroll på saksmengden. Vi har overholdt målkravet på utlevering av hjelpemidler; 80-81% er levert ut innen tre uker. Det har vært færre etterspørsler etter reparasjoner. Har måttet øke litt på tjenestekjøpet.

Mye møtevirksomhet har vært gjennomført på Teams. Overrasket over hvor godt det har fungert. Vi skal ikke slutte å bruke de digitale flatene, men heller fortsette å utvikle dette i samarbeidet med kommunene. Spørreundersøkelse er sendt ut til kommunene om å bruke Teams og tilbakemeldingene er positive. Brukerutvalgets medlemmer delte erfaringer. Det er en gjengs oppfatning om at Teams sikrer at alle får den samme informasjonen. Det spares i reisetid når møter kan kjøres digitalt. Enklere å få til å delta.

Larvik kommune melder at det er lange ventelister på tjenester innen hjelpemiddelområdet. Det var slik før koronapandemien og er det fortsatt.

Det har vært til stor hjelp for kommunene i saksgangen at brukerne ikke har behøvd å signere søknadene. Muligheten opphørte fra 16.juni. Et viktig prinsipp også for brukerorganisasjonene at bruker signerer søknaden.

Sak 4/20 Eiendomsprosessen

Det er tidligere gjennomført et prosjekt med de tillitsvalgte om fremtidig organisering og lokalisering. Enighet om én hjelpemiddelsentral og samlokalisering for å forhindre produksjonssvikt og store personalkostnader. Vedtak om at den nye lokasjonen skal ligge et sted mellom de to eksisterende.

Nytt prosjekt: bygging. Leiekontraktene går ut 31.oktober 2023. Kontor for etatseiendom er til god hjelp. Næringslivsundersøkelse vil bli gjort. Det vil etter hvert bli satt i gang en anbudskonkurranse. Nærhet til E18 vil ha betydning. På lokasjonene i Skien og Sandefjord vil det bli nedsatt arbeidsgrupper som skal jobbe med romprogram og funksjonsbeskrivelser. Ny bygning kommer ikke til å bestå av cellekontorer. Mange tomme kontorer i dag pga. reiser, møter, ferie etc. Dyrt å leie «tomme lokaler».

Sak 5/20 Eventuelt

* Spørsmål sendt på e-post fra Blindeforbundet v/Kåre Eriksen om installasjon av programmet Jaws på PC for brukerne. Installering og opplæring har i koronaperioden vært gjort over telefon av leverandør. Er det mulig at installasjon og opplæring kan skje fysisk i stedet? Tilbakemelding vil bli gitt i e-post og referert i neste møte.
* Spørsmål fra Blindeforbundet v/Kåre Eriksen. Omhandler lese- og sekretærhjelp. Vedtak gjelder for 2 år av gangen. Må man søke på dette på nytt ved utløpet eller får man en påminnelse automatisk om fornyelse? Tilbakemelding vil bli gitt i e-post og referert i neste møte. Positiv erfaring med at saker som omhandler lese- og sekretærhjelp går raskere etter at oppgaven ble sentralisert til hjelpemiddelsentralen Innlandet.
* Medlemmene i Brukerutvalget må tale alles sak. Dvs. Larvik og Skien kommune er representanter for alle kommunene, Blindeforbundet representerer FFO osv. Dette fordrer at KS, SAFO og FFO er tydelige overfor sine kommuner/særforbund om at de utvalgte representantene må benyttes. Problemstillinger kan ikke «luktes», de må meldes. Det vil være til hjelp for representantene om det utarbeides kontaktlister av KS, SAFO og FFO.

Møteoversikt for 2020:

* 15.september 12-14 – på Kjørbekk
* 15.desember 12-14 – på Borgeskogen